INET ออกหุ้นกู้ 700 ลบ. ดอกเบี้ย 5.15% ขายสถาบัน-รายใหญ่ 14-18 ก.ค.นี้
INET ออกหุ้นกู้ 700 ล้านบาท อายุ 2 ปี 6 เดือน ชูดอกเบี้ย 5.15% เสนอขายสถาบันและรายใหญ่ 14-15 ก.ค. และ 18 ก.ค.65 เพื่อนำเงินไปใช้ชำระคืนตราสารหนี้ระยะสั้นและใช้เป็นเงินทุนหมุนเวียน 
INET ออกหุ้นกู้ 700 ล้านบาท อายุ 2 ปี 6 เดือน ชูดอกเบี้ย 5.15% เสนอขายสถาบันและรายใหญ่ 14-15 ก.ค. และ 18 ก.ค.65 เพื่อนำเงินไปใช้ชำระคืนตราสารหนี้ระยะสั้นและใช้เป็นเงินทุนหมุนเวียน
20 มิ.ย. 2565

บริษัท อินเทอร์เน็ตประเทศไทย จำกัด (มหาชน) หรือ INET ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2565  มูลค่าเสนอขายไม่เกิน 700 ล้านบาท อายุ 2 ปี 6 เดือน อัตราดอกเบี้ยคงที่ 5.15% ต่อปี ชำระดอกเบี้ยทุกๆ 3 เดือน ตลอดอายุหุ้นกู้ เสนอขายให้แก่ผู้ลงทุนสถาบัน และ ผู้ลงทุนรายใหญ่ ระหว่างวันที่ 14-15 และ 18 ก.ค.2565 ผ่านบล.หยวนต้า (ประเทศไทย) และ บล.เมย์แบงก์ (ประเทศไทย) เป็นผู้จัดการการจัดจำหน่ายหุ้นกู้
โดยบริษัทไม่มีการจัดอันดับความน่าเชื่อถือของหุ้นกู้ และบริษัทจะนำเงินไปใช้ชำระคืนตราสารหนี้ระยะสั้นของบริษัท จำนวน 400 ล้านบาท ภายในเดือนต.ค.2565 และใช้เป็นเงินทุนหมุนเวียน จำนวน 300 ล้านบาท ใช้ภายในปี 2567